stanford-oval/wikipedia huggingface dataset:
Ruki vverh!

| Ruki vverh! |
| --- | --- |

Tiedot
Toiminnassa:  1996-2006, 2008-–
Tyylilaji:  pop, disko, tekno, tanssimusiikki
Jäsenet:  Sergei Žukov   Aleksei Potehin  
Infobox OKNimi-testi OK: 
Ruki vverh! (ven. Руки вверх!) (suomeksi Kädet ylös) on vuonna 1996 aloittanut venäläinen pop- ja tekno-tanssiyhtye. Se esittää pop-, disko-, tekno-, tanssi- ja muuta viihdemusiikkia. Bändi koostui vuosina 1996-2006 kahdesta miehesta: Sergei Žukov ja Aleksei Potehin, mutta Potehinin lähdettyä yhtyeessä on vain Žukov vuodesta 2008 lähtien.
Sergei Žukov on tehnyt myös soolouraa eli julkaissut sen jälkeen levyjä ja kappaleita, mutta vaatimattoman menestyksen takia hän palasi käyttämään Ruki vverh! -nimeä. Yhtyeen suurimmat hitit ovat: "Kroška moja", "18 mne uže", "Nazovi ego kak menja", "On tebja tselujet", "Aljoška", "Ai-jai-jai", "Nataša" ja "Student", mitkä pääsivät Venäjän radiolistoille. Ruki vverh -yhtyettä on myös sanottu venäläisen diskon kuninkaaksi.
Sergei Žukovilla on myös veli Mihail Žukov, joka on ollut viime aikoina monessa kappaleessa sivuesintyjänä Ruki vverh -yhtyeessä. Mihail Žukov työstää myös omaa soolouraa.
Yhtyeen myydyimpiä albumeja ovat Zdravstvui, eto ja (2000), Sdelai pogromtše (1998), Konets popse, tantsujut vse (2002) ja Bez tormozov (1999).
Vuonna  2012 yhtye julkaisi uusimman studioalbumin "Otkroi mne dver". Edellisen studioalbuminsa oli julkaissut vuonna 2005. Loppuvuodesta 2016 yhtye täytti 20 vuotta. Silloin julkaistiin uusi single "Kogda my byli molodymi" samannimisen kokoelma-albumin kanssa juhlavuoden kunniaksi sekä pidettiin 20-vuotis juhlakiertue. Albumilla oli "Kogda my hyli molodymi" -kappaleen lisäksi vielä myös kaksi muuta kappaletta, mitkä julkaistiin vuonna 2016. Muut kappaleet olivat vuosilta 1996-2015. Albumi julkaistiin kolmelle levylle.
Viime aikoina Ruki vverh on laulanut livenä toisten yhtyeiden kaapaleita ja toiset yhtyeet ovat laulaneet myös Ruki vverh -yhtyeen kappaleita.
Ruki vverhin jäsenet ovat kirjoittaneet sanoja muille venäläisille yhtyeelle ja artisteille: kuten "Turbomoda"-yhtyeelle ja "Natalille", joka on tunnettu artisti Venäjällä.
Kappaleita

18 mne uže - 2001 - 2004 (mukana DJ Vital)
Kroška moja - 1998 - 2004 (mukana Super Banda)
Aljoška - 1999
Tšužije guby - 1998
Nu gde že vy, devtšonki? - 1999 - 2004 (mukana Otpetye mošenniki)
Ai-jai-jai - 2000
On tebja tselujet - 2002
Dumala - 2000
Tantsui - 2004 nopea versio - 2004 hidas versio
Nataša - 2005 - 2005 European dance mix
Student - 1997
Tšto že ty nadelala - 2014
Ja tebja ljublju - 2012 - 2012 uudenvuoden club mix
Ja ne otdam tebja nikomu - 1999 - 2004 (mukana Filipp Kirkorov)
Malenkije devotški - 2001
Devotška iz prošlogo - 2010 - 2012 (mukana St1m)
Uhodi - 2001
Ja budu s toboi (mukana Opjum Project) - 2011
Krilja (mukana Bahh Tee) - 2013
Ty mojo more (mukana Mihail Žukov) - 2014
Propadaješ zrja - 1998
Kogda my byli molodymi - 2016
Tak tebe i nado - 2000
Prosti - 1999
Zaberi kljutši - 2016
Nataša - 2005 - 2005 European dance mix
Bez ljubvi - 1999
Zdravstvui, eto ja - 2000
Platšeš v temnote - 2017 (yksittäinen kappalejulkaisu)
Zamužem - 2002
On ne ja - 2001
Doma ne sidi - 1999
Kroleva krasoty (mukana Bonya ja Kuzmich) - 2015
1, 2, 3, 4, 5 - 1997 - 1997 gin mix
Otkroi mne dver - 2012
Nazovi ego kak menja - 1999
Miraži - 2012
Glupaja (mukana Mihail Žukov) - 2014
Žal - 2012
Ataman - 1999 - 2004 remix
Konfeta - 2017 (yksittäinen kappalejulkaisu)
Pesenka (mukana Elizaveta Rodnjanskaja) - 1998
Liš o tebe metštaja - 1997
Zasypaj (mukana Mihail Žukov) - 2015
Kapajut sljozy - 2006
Vinovata - 2016
Serce (mukana Mihail Žukov) - 2014
Otel - 2005
Luchshii paren - 1999
Serjoža - 2001 dance mix, 2001 pop mix
Rasstalis - 2005
Tantsy - 2018 (yksittäinen kappalejulkaisu)
Tunnetuimmat albumit

| --- | --- |
 1997 - Dyšite ravnomerno (debyyttialbumi)  1997 - Dyšite ravnomerno + 4 novyi pesni (Dyšite ravnomerno -albumin uudelleenjulkaisu)  1998 - Ruki vverh, Doktor Šljager (featuring-albumi) (mukana Vjatšeslav Dobrynin eli taiteilijanimeltään Doktor Šljager]  1998 - Sdelai pogromtše (studioalbumi)  1998 - Sdelai eštšo gromtše (Sdelai pogromtše -albumin uudelleenjulkaisu)  1998 - Sdelai eštšo gromtše + 4 novyi pesni (Sdelai pogromtše -albumin toinen uudelleenjulkaisu)  1999 - Bez tormozov (studioalbumi)  1999 - Sovsem bez tormozov (Bez tormozov -albumin uudelleenjulkaisu, Euroopan julkaisussa vuonna 2000)  1999 - Grazy (EP, Euroopan julkaisussa vuonna 2000)  2000 - Zdravstvui, eto ja  2001 - Ne boisja, ja s toboi (studioalbumi)  2001 - Malenkije devotški (kokoelma-albumi)  2001 - Ogon (EP, Euroopan julkaisussa vuonna 2002) :  2002 - Konets popse, tantsujut vse (studioalbumi)  2002 - Territorija (Sergei Žukovin sooloalbumi)  2003 - Mne s toboju horošo (studioalbumi)  2004 - A devotškam tak holodno (featuring-albumi) (mukana lukuisia muita artisteja ja bändejä kuten "DJ Vital", "Online", "Super Banda", "Filipp Kirkorov" ja "Pulsedriver")  2004 - Territorija - Nežnost (Sergei Žukovin sooloalbumi)  2005 - Fuc*in’ Rock’n’Roll (studioalbumi)  2005 - Pozovi menja, ne goni menja (kokoelma-albumi)  2005 - Otel (kokoelma-albumi)  2007 - V poiskah nežnosti (Sergei Žukovin sooloalbumi)  2008 - Zvjozdy padajut (Sergei Žukovin sooloalbumi)  2012 - Otkroi mne dver (studioalbumi)  2013 - The Best (kokoelma-albumi)  2015 - Zasypaj (Sergei Žukovin featuring-albumi, missä on mukana myös hänen veljensä Mihail Žukov)  2016 - Ruki vverh 20 let - Kogda my byli molodymi (kokoelma-albumi)
Aiheesta muualla

Yhtyeen kotisivut
Mikel Koliqi

Mikel Koliqi (29. syyskuuta 1902 Shkodër – 28. tammikuuta 1997 Shkodër) oli albanialainen pappi, joka nimitettiin katolisen kirkon kardinaaliksi 1994. Hänet valittiin ilmeisesti vanhimpana kommunismin ajan vainoista selvinneenä albanialaisena katolisena pappina. Hän oli viettänyt vuosikymmeniä vangittuna Hoxhan diktatuurin aikana.
Koliqi sai koulutusta jesuiitoilta, jotka lähettivät hänet opiskelemaan Italian Bresciaan. Sittemmin hän harjoitti insinööriopintoja Milanon yliopistossa ennen siirtymistään teologiseen tiedekuntaan. Hänet vihittiin papiksi Shkodërissa vuonna 1931 ja nimitettiin tuomiokirkkoseurakunnan kuraatiksi. Vuonna 1936 hänestä tuli tuomiokirkon seurakuntapappi ja Shkodërin arkkihiippakunnan yleisvikaari. Koliqi teki nuorena pappina nuorisotyötä ja toimi lisäksi katolisen journalismin parissa. Hän oli maansa katolisen aktion perustaja.
Koliqi pidätettiin helmikuussa 1945. Hän vietti viisi seuraavaa vuotta vankilassa ja joutui sitten pakkotyöhön. Hän joutui jälleen pidätetyksi vuonna 1967; tuona vuonna uskonto kiellettiin Albaniassa kokonaan. Koliqi sai viidentoista vuoden vankeustuomion syytettynä ulkomaisten radiolähetysten kuuntelusta ja hengellisen työn tekemisestä nuorison parissa. Vapauduttuaan yhdeksän vuoden kuluttua hän palasi Shkodëriin ja jatkoi papintyötään salassa. Uskonnosta tuli jälleen laillista vuonna 1990. Koliqi sai taas työskennellä avoimesti ja esimerkiksi auttoi katolisen lehdistön uudelleenperustamisessa. Hänestä tuli myös näkyvä hahmo entisten poliittisten vankien yhteisössä. Koliqi sai 90-vuotispäivänään erikoistervehdyksen paavi Johannes Paavali II:lta, ja myös presidentti Sali Berisha muisti Koliqia Pishtar i Demokracisën tittelillä (Demokratian soihdunkantaja).
Koliqi tapasi Johannes Paavali II:n tämän yksipäiväisellä Albanian-matkalla 25. huhtikuuta 1993. Pitkä keskustelu onnistui, sillä molemmat olivat italiantaitoisia. Koliqista tehtiin kardinaali vuoden 1994 konsistoriossa 26. marraskuuta, jolloin paavi nimitti hänet Ognissanti in Via Appia Nuovan kardinaalidiakoniksi. Koliqi oli 92-vuotiaana kolmanneksi vanhin kardinaali, eikä hänellä korkean ikänsä johdosta enää ollut äänioikeutta konklaaveissa. Koliqi itse painotti, että kardinaaliksi nimittäminen ei ollut hänen ansiotaan, vaan kunnianosoitus kaikille hänen kanssaan kärsineille. Hän oli huolissaan vastuustaan ja pelkäsi, että ihmiset pitäisivät häntä paavin erityisenä edustajana Albaniassa. Koliqi vietti viimeiset vuotensa sisaruksensa tyttären ja tämän perheen luona pienessä asunnossa lähellä Shkodërin tuomiokirkkoa. Hän kuoli 96-vuotiaana kotikaupungissaan. Hänestä ei koskaan tullut piispaa, sillä hän oli ikänsä johdosta kieltäytynyt konsekroinnista.
Koliqi sävelsi kolme merkittävää oopperaa ja liturgista musiikkia. Hän toimi myös kuoromestarina ja kirjoitti runoja.
Mikko Myllykoski (toimitusjohtaja)

Mikko Markus Myllykoski (s. 25. joulukuuta 1963 Vammala) on tiedekeskus Heurekan toimitusjohtaja. Hänet valittiin toimitusjohtajaksi syyskuussa 2020, kun hänen edeltäjänsä Tapio Koivu oli siirtynyt Oulun yliopiston vararehtoriksi.
Myllykoski valmistui vuonna 1998 filosofian maisteriksi Helsingin yliopistosta pääaineenaan yleinen historia. Hän on työskennellyt Heurekassa eri tehtävissä vuodesta 1990 alkaen, viimeisimmäksi elämysjohtajana. Hän on ollut Suomen tiedetoimittajain liiton puheenjohtaja.
Myllykosken veljistä Matti Myllykoski on teologian tohtori ja Pekka Myllykoski oli Freud Marx Engels & Jung -yhtyeen laulaja ja kelulakuva.
Meigsin oireyhtymä

Meigsin oireyhtymä tarkoittaa hyvänlaatuisen munasarjakasvaimen esiintymistä samanaikaisesti askiteksen ja keuhkopussin nestekertymän kanssa. Noin prosentti munasarjakasvaimista voi ilmetä näiden liitännäisoireiden yhteydessä.
Joe Vincent Meigs ja John W. Cass raportoivat vuonna 1937 seitsemän tapausesimerkkiä munasarjakasvaimen, askiteksen ja keuhkopussin yhtäaikaisesta ilmenemisestä. Vastaavasta yhteydestä oli kirjoitettu aiemminkin, mutta Meigs ja Cass ensimmäisinä raportoivat askiteksen ja keuhkopussin nestekertymän korjautuvan kasvaimen poiston myötä. Rhodes ja Terrell nimesivät oireyhtymän myöhemmin Meigsin mukaan. Vuonna 1954 Meigs määritteli oireyhtymälle diagnostiset kriteerit, joihin kuuluvat hyvänlaatuinen munasarjakasvain (fibrooma, tekooma, granuloosasolun kasvain tai Brennerin tuumori), askites, keuhkopussin nestekertymä ja kahden jälkimmäisen paraneminen kasvaimen poiston jälkeen. On tavattu myös hyvänlaatuisen munasarjakasvaimen yhteydessä esiintyvää sydänpussin nestekertymää, joka paranee kasvaimen poistolla.
Meigsin oireyhtymän etiologia on tuntematon. Useimmiten siihen liittyvä kasvaintyyppi on fibrooma. Oireyhtymä on äärimmäisen harvinainen alle 30-vuotiailla naisilla, mutta paljon yleisempi vaihdevuodet ohittaneilla naisilla. Epätyypilliseksi tai epätäydelliseksi Meigsin oireyhtymäksi saatetaan määritellä hyvänlaatuisen munasarjakasvaimen esiintyminen joko askiteksen tai keuhkopussin nestekertymän, mutta ei molempien kanssa.
Räisälän kansallispuku

Räisälän kansallispuku on vanhin suomalaisista kansallispuvuista, sillä Suomalaisen Tyttökoulun oppilaat valmistivat sitä jo vuonna 1884 museoon taltioidun kansanpuvun mukaan. Räisälästä on myös taltioitunut kansanpuvun huntu, jonka käyttäjä oli räisäläinen Katri Haikonen, omaa sukuaan Teperi (1861–1944). Räisälän puku on karjalainen kansallispuku.
Puvun osat

Puvussa on musta hame ja liivi, joiden malli on Räisälän kansanpuvusta, liiviä reunustaa punainen villanyöri, esiliinassa on hopeanharmaat nyytinkipitsit, päähine on suurhuntu, jossa on yhdistävä reikäommel. Hunnusta riippuvat kahdeksalla langalla palmikoidut nauhat. Räisälän pukuun kuuluu myös hopeinen paljinsolki. Räisälän pukua ei ole tarkistettu, ja siksi valmistettujen pukujen yksityiskohdat eroavat toisistaan. Puvun ohjeita ja tarvikkeita myy Suomen perinnetekstiilit Oy.
Aiheesta muualla

Räisäläinen 4/2012
Kansallispuvussa: Räisälä
Mercedes-Benz A-sarja (W169)

| Mercedes-Benz W169 |
| --- | --- |

Valmistustiedot
Valmistusmaa:   Saksa
Valmistaja:  Mercedes-Benz
Konserni:  Daimler
Valmistusvuodet:  2004–2012
Korimalli:  3-ovinen hatchback 5-ovinen hatchback
Luokka:  C-segmentti
Edeltäjä:  Mercedes-Benz W168
Seuraaja:  Mercedes-Benz W176
Iskutilavuus:  1,5–2,0 l
Käyttövoima:  bensiini diesel
Vetotapa:  etuveto
Mercedes-Benz W169 on Mercedes-Benz A-sarjan toinen sukupolvi, jota valmistettiin vuosina 2004–2012. Toisen sukupolven A-sarjan Mercedes-Benz esiteltiin kesäkuussa 2004. Myyntiin se tuli saman vuoden syksyllä. W169 on edeltäjäänsä suurempi, varsinkin pituudeltaan, ja se oli saatavilla sekä kolmi- että viisiovisena. Lang-malli ei ollut enää valikoimissa. Moottorikoot vaihtelevat 1,5 ja 2,0 litran välillä.
Mercedes-Benz C169
Vuoden 2005 Euro NCAP -kolaritestistä W169 sai tulokseksi täydet viisi tähteä.
Mallia oli saatavilla kolmella eri varustelutasolla.
Classic:
teräsvanteet ja muovisomisteet
Elegance:
kevytmetallivanteet, puusomisteet, nahkasisusta ja sähköikkunat edessä ja takana
Avantgarde:
kevytmetallivanteet, nahkasisusta, projektorivalot
Facelift-mallin Mercedes-Benz W169.
Keväällä 2008 Mercedes-Benz esitteli päivitetyn A-sarjan Leipzigin autonäyttelyssä. Uudistuksissa panostettiin ympäristöystävällisyyteen ja hyvään polttoainetalouteen. Ulkoisesti auto muuttui muun muassa uusilla valoumpioilla ja puskureilla. Samoin jäähdyttäjän säleikkö sai uudet muodot. Teknisistä uudistuksista voidaan mainita A150- ja A170-mallien yhteyteen saataville tullut Start/Stop-tekniikka. Myös sisätiloja päivitettiin uusilla verhoilumateriaaleilla sekä uudella keskikonsolilla.
Aiheesta muualla

Kuvia tai muita tiedostoja aiheesta Mercedes-Benz A-sarja (W169) Wikimedia Commonsissa
Ruotsin valtiopäivävaalit 2018

Ruotsin valtiopäivävaalit 2018 järjestettiin 9. syyskuuta 2018. Vaaleissa valittiin 349 kansanedustajaa Ruotsin valtiopäiville (ruots. Riksdag). Vaalien jälkeen muodostettiin pitkien hallitusneuvottelujen jälkeen liberaalien ja keskustapuolueen tukema punavihreä Löfvenin II hallitus, joka nimitettiin virkaansa 21. tammikuuta 2019.
Tulos

| Puolueet | Puolueet | Puolueet | Äänet> Ääniä | Äänet> % | Äänet> +/– | Paikat | Paikat> +/– |  |
| --- | --- | --- | --- | --- | --- | --- | --- | --- |
|  | Sosiaalidemokraatit | S | 1 830 386 | 28,26 | –2,75 | 100 | –13 |  |
|  | Maltilliset | M | 1 284 698 | 19,84 | –3,49 | 70 | –14 |  |
|  | Ruotsidemokraatit | SD | 1 135 627 | 17,53 | +4,68 | 62 | +13 |  |
|  | Keskusta | C | 557 500 | 8,61 | +2,49 | 31 | +9 |  |
|  | Vasemmisto | V | 518 454 | 8,00 | +2,29 | 28 | +7 |  |
|  | Kristillisdemokraatit | KD | 409 478 | 6,32 | +1,75 | 22 | +6 |  |
|  | Liberaalit | L | 355 546 | 5,49 | +0,07 | 20 | +1 |  |
|  | Vihreät | MP | 285 899 | 4,41 | –2,47 | 16 | –9 |  |
|  | Feministinen aloite | FI | 29 665 | 0,46 | –2,67 | 0 | ±0 |  |
|  | Muut | Muut | 69 472 | 1,07 | +0,10 | 0 | ±0 |  |

| Yhteensä | Yhteensä | Yhteensä | 6 476 725 | 100 % |  | 349 |  |  |

| Hyväksyttyjä ääniä | Hyväksyttyjä ääniä | Hyväksyttyjä ääniä | 6 476 725 | 99,11 |  |  |  |  |
| Tyhjiä | Tyhjiä | Tyhjiä | 53 084 | 0,81 |  |  |  |  |
| Hylättyjä | Hylättyjä | Hylättyjä | 5 462 | 0,08 |  |  |  |  |
| Äänestäneitä | Äänestäneitä | Äänestäneitä | 6 535 271 | 87,18 |  |  |  |  |
| Äänioikeutettuja | Äänioikeutettuja | Äänioikeutettuja | 7 495 936 |  |  |  |  |  |

Lähde: Vaaliviranomainen (Arkistoitu – Internet Archive)
Tulos > Blokeittain

| Blokit | Blokit | Äänet> Ääniä | Äänet> % | Paikat | Paikat> +/– |  |  |  |
| --- | --- | --- | --- | --- | --- | --- | --- | --- |
|  | Punavihreät (S+MP+V) | 2 634 739 | 40,67 | 144 | –15 |  |  |  |
|  | Allianssi (M+C+L+KD) | 2 607 222 | 40,26 | 143 | +2 |  |  |  |
|  | Ruotsidemokraatit (SD) | 1 135 627 | 17,53 | 62 | +13 |  |  |  |

Lähde: Vaaliviranomainen (Arkistoitu – Internet Archive)
Aiheesta muualla

Wikimedia Commonsissa on kuvia tai muita tiedostoja aiheesta .
Vaalin tulos Ruotsin vaaliviranomaisten sivulla (Arkistoitu – Internet Archive) (ruotsiksi)
Rosa D’Amato

| Rosa D’Amato |
| --- | --- |

Euroopan parlamentin jäsen
 1.7.2014–  
Ryhmä:  Vihreät/EFA (2020–) EFDD-ryhmä (2014–2019)
Henkilötiedot
Syntynyt: 30. maaliskuuta 1969 (ikä 55) Taranto, Italia
Kansalaisuus:  italialainen
Tiedot
Puolue:  sitoutumaton
Muut puolueet:  Viiden tähden liike (2014–2020)
Rosa D’Amato (s. 30. maaliskuuta 1969 Taranto, Italia) on italialainen poliitikko. D’Amato on puoluekannaltaan sitoutumaton. Aikaisemmin hän on edustanut Viiden tähden liikettä. D’Amato on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa nykyisin Vihreät / Euroopan vapaa allianssi -ryhmää.
Aiheesta muualla

Kuvia tai muita tiedostoja aiheesta Rosa D’Amato Wikimedia Commonsissa
Rosa D’Amato Euroopan parlamentin jäsenet. Euroopan parlamentti.
Roman Reigns

| Leati Joseph Anoaʻi |
| --- | --- |
 Roman Reigns vuonna 2023.
Henkilötiedot
Syntynyt: 25. toukokuuta 1985 (ikä 39) Pensacola,  
Kansalaisuus:   Yhdysvallat 
Showpainija
Kehänimet:  Roman Reigns Roman Leakee 
Aktiivisena:  2010–
Pituus:  191 cm
Paino:  120 kg
Kouluttajat:  Sika Anoa'i 
Leati Joseph ”Joe” Anoa'i (s. 25. toukokuuta 1985) on yhdysvaltalainen showpainija ja entinen amerikkalaisen jalkapallon pelaaja. Anoa'i työskentelee WWE:ssä nimellä Roman Reigns. Hän tuli tunnetuksi The Shield -ryhmän jäsenenä ja hän on pisimpään WWE Universal Championship mestaruutta hallinnut painija. Anoa'i on osa samoalaisamerikkalaista showpainisukua johon kuuluu muun muassa Rikishi, The Usos ja Dwayne "The Rock" Johnson.
Painiliikkeet

Spear
Superman punch
Leaping clothesline
Running dropkick köysissä olevaan vastustajaan
Samoan drop
Back suplex -nosto ura-nageen
Drive-By
Mestaruudet

WWE (World Heavyweight) Championship (4 kertaa)
WWE Universal Championship (2 kertaa)
WWE Tag Team -mestaruus (Kerran Seth Rollinsin parina)
Royal Rumble - voito 2015
United States Champion (kerran)
Intercontitenal Champion (kerran)
Aiheesta muualla

Kuvia tai muita tiedostoja aiheesta Roman Reigns Wikimedia Commonsissa
WWE:n mestarit
WWE Universal mestarit
The Shield; Rollins, Reigns ja Ambrose
The Shield elokuussa 2014
Roman Reigns, WWE United States Champion vuoden 2016.
Reigns (keskellä) yhdessä The Bloodlinen kanssa Royal Rumblessa 2023.
Räisälä (Käkisalmen piiri)

| Мельниково - Melnikovo Räisälä |
| --- | --- |
 lippu
 Räisälän kunta  Käkisalmen piirin kartalla
Valtio:  Venäjän federaatio
Alue (oblasti):  Leningradin alue
Piiri:  Käkisalmen piiri
Perustettu:  1. tammikuuta 2006
Hallinto:  
 – Asutustyyppi:  maalaiskunta
 – Hallinnon tyyppi:  maalaiskunta
 – Hallinnon päämies:  Eduart Kamenev
Väkiluku (2006)  ():  2 196
Aikavyöhyke:  UTC+3 (MSK)
 
 http://melnikovo.spblenobl.ru/ 
Infobox OKVirheellinen NIMI-arvo: 
Räisälä eli Melnikovo (ven. Мельниково) on maalaiskunta (ven. Мельниковское сельское поселение, Melnikovskoje selskoje poselenjije) ja sen samanniminen keskustaajama Käkisalmen piirin länsiosassa Leningradin alueella Venäjällä. Nykyinen Räisälän eli Melnikovon taajama on Suomen entisen Räisälän kunnan kirkonkylä.  Nykyinen Räisälän kunta rajoittuu pohjoisessa Kaukolan, idässä Norsjoen ja Pyhäjärven, kaakossa Sakkolan ja lounaassa Kuninkaanristin maalaiskuntiin ja lännessä Viipurin piiriin. Vuoksi virtaa kunnan halki, ja koillisessa kunta rajoittuu Käkisalmenselkään. Kunnan alueella sijaitsee myös Helisevänjärvi.
Pyhän Andreaksen kirkko Vuoksessa lähellä Vasiljevon taajamaa
Räisälän vanha suomalainen kirkko on pystyssä kunnan keskustaajamassa
Pieni putous lähellä Vasiljevoa.
Räisälän venäläinen nimi muutettiin Melnikovoksi vuonna 1948.  Neuvostoaikana Melnikovossa toimi suuria kanakolhooseja. Hruštšovin kaudella tehtiin turkistarhaus- ja maissiviljelmäkokeiluja, jotka eivät kuitenkaan menestyneet. Seutu on myös ollut suosittua metsästysaluetta. Räisälässä mm. laskettiin aikanaan vapaaksi 82 supikoiraa luontaisesti lisääntyvän kannan aikaan saamiseksi. Supikoira on kotoisin Kaukoidästä Ussurin alueelta.
Neuvostoliiton romahdettua myös kanatalous hiipui ja kunnan asukasluku väheni.
Räisälän taajamassa on maatalousoppilaitos, koulu ja sairaala sekä Josef Stenbäckin aikanan suunnittelema suomalainen Räisälän kivikirkko, joka on 1970-luvulta toiminut kulttuuritalona. Räisälässä on kolme uutta ortodoksista kirkkoa.
Taajamat

Kunnassa on kahdeksan asutuskeskusta, joista seitsemän on maaseututaajamia, yksi kylä.
Melnikovo - Räisälä -  hallintokeskus
Bykovo (Быково) - Kivipelto
Gory (Горы) - Unnunkoski, Piiskonmäki
Hvoinoje  (Хвойное) - Härskeensaari (kylä)
Koverino (Коверино)- Rautakopra
Studenoje (Студеное)
Torfjanoje (Торфяное) - Konnitsa
Vasiljevo (Васильево) - Kynsijärvi
Aiheesta muualla

Kuvia tai muita tiedostoja aiheesta Räisälä (Käkisalmen piiri) Wikimedia Commonsissa
Мельниковское сельское поселение Kunnan toinen virallinen sivusto (venäjäksi)
Galleria 8: Räisälä - Melnikovo:  Virtuaali Vuoksi (2005). Etelä-Karjala-instituutti.
Mikel González

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mikel González de Martín Martínez
Syntymäaika: 24. syyskuuta 1985 (ikä 39)
Syntymäpaikka: Arrasate, Guipúzcoa, Baskimaa, Espanja
Pelipaikka: keskuspuolustaja
Pituus: 188 senttimetriä
Seura
Seura: AEK Larnaka
Junioriseurat
: Real Sociedad
Seurat
| Vuodet | Seura | O | (M) |
| 2004–2006 | Real Sociedad B | 55 | (0) |
| 2005–2017 | Real Sociedad | 252 | (4) |
| 2017–2018 | Real Zaragoza |  |  |
| 2018– | AEK Larnaka |  |  |
 Seurajoukkueuran tilastot kattavat vain kansalliset sarjat, päivitetty 2. marraskuuta 2015.
Mikel González de Martín Martínez (s. 24. syyskuuta 1985 Arrasate, Guipúzcoa, Baskimaa, Espanja) on espanjalainen jalkapalloilija. Hän edustaa kyproslaista AEK Larnakaa ja on pelipaikaltaan keskuspuolustaja.
Seurajoukkueura

Mikel pelasi vuosina 2004–2006 kasvattajaseuransa Real Sociedadin reservijoukkueessa Real Sociedad B:ssä 55 Segunda División B:n ottelua. Kaudella 2005–2006 hän pääsi pelaamaan myös edustusjoukkueessa kolme Primera División -ottelua debyytin tapahtuessa 17. syyskuuta 2005 Mallorcaa vastaan. Seuraavalla kaudella pääsarjaotteluja kertyi jo 19, mutta Real Sociedad putosi kauden päätteeksi Segunda Divisióniin. Kaudet 2007–2010 Real Sociedad vietti siis toiseksi korkeimmalla sarjatasolla Mikelin pelatessa kolmen kauden aikana 96 ottelua ja tehden viimeisellä kaudella myös yhden maalin.
Kaudella 2010–2011 Real Sociedad pelasi jälleen korkeimmalla sarjatasolla ja Mikel pääsi kentälle 32 ottelussa. Ensimmäisen pääsarjamaalinsa hän teki kuitenkin vasta seuraavalla kaudella, jolla otteluja kertyi 28, 19. helmikuuta 2012 Granadan verkkoon.
Meru

Meru voi tarkoittaa:
Meru, kaupunki Keniassa
Meru, piirikunta Keniassa
Merun kansallispuisto, kansallispuisto Keniassa
Meru, kaupunki Selangorin osavaltiossa Malesiassa
Meru, vuori Tansaniassa
Méru, kunta Ranskassa
Meru, vuori Himalajalla
Meru, hindulaisuuden myyttinen pyhä vuori
meru, Keniassa puhuttu bantukieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Meru”, voi hakea sivunnimihaulla, laajalla sivunnimihaulla tai tekstihaulla.